ધોરાજીમાં રવિવારે વહેલી સવારથી ભારે બફરા બાદ સવારે ૯ કલાકે ધોરાજીમાં એક કલાકમાં દોઢ ઇંચ વરસાદ નોંધાયો હતો સીઝનનો કુલ વરસાદ છ ઈંચ જેવો નોંધાયેલ છે ભારે ગાજવીજ સાથે ધમાકેદાર મેઘરાજાની એન્ટ્રી થતા લોકોમાં રાહત જોવા મળી હતી અને સવારે ૯ થી ૧૦ એક કલાકના સમયગાળામાં ભારે પવનના સૂસવાટા સાથે દોઢ ઈંચ જેવો વરસાદ પડી જતા ધોરાજીના અનેક વિસ્તારોમાં પાણી વહી ગયા હતા આ બાબતે ધોરાજીના સ્ટેશન રોડ પાસે આવેલ વિશાલ એપાર્ટમેન્ટની બાજુમાં વૃક્ષ ઉપર વીજળી પડતા વ્રુક્ષ સળગી ગયું હતું સદનસીબે કોઈ જાનહાનિ થયેલ ના હતી આ સમયે વીજળી પોતાની સાથે જ વીજ પુરવઠો ખોરવાઈ ગયો હતો જે છ કલાક બાદ પણ વીજપુરવઠો આ વિસ્તારમાં શરૂ થયો ન હતો